Video: Merkwaardige ingenieursvernuf vir Red Bull-advertensie | Maroela Media
Video: Merkwaardige ingenieursvernuf vir Red Bull-advertensie
Danny MacCaskill, een van die atlete wat aan die advertensie deelneem
Die formaat is dalk nie nuut nie, maar jy het moontlik nog nooit só ŉ stuk ingenieurswese in een advertensie gesien nie.
Red Bull Kluge is die volgende aflewering in die reeks van “atleetmasjiene” van Red Bull waarin atlete ŉ paar domino-uitdagings aanpak.
Adam Sadowsky, stigter van Syyn Labs wat die Red Bull-video ontwerp en beplan het, sê hy het as kind ook allerhande kontrepsies in sy kamer gebou om “monsters mee te vang”. “As iemand die deur oopmaak, word ŉ toutjie afgesit wat ŉ net bo-oor die oortreder laat val,” het Sadowsky gesê. Hy was toe 11 jaar oud.
Die video is al in November 2012 op YouTube gelaai, maar is reeds bykans 16 miljoen keer gekyk.
Dit het Sadowsky en sy span van 23, insluitend oud-ingenieurs van NASA en veterane wat by Disney-vermaaklikheidspark gewerk het, sowat drie weke geneem om die masjien te bou. Die masjien beslaan sowat 3 hektaar in Irvine, Kalifornië in Amerika. Die verfilmingsproses het ongeveer vier ure lank geduur.
Advertensie Red Bull